Βερβενίκος

Ο ΒερβενίκοςΕπίσημη ονομασία: Βερβενίκος. Ονομάζεται και Βερδενίκος ή Δερβενίκος. Τριανταφύλλου 1995 λήμμα Βερδενίκον, λήμμα Δερβενίκος. (εναλλακτικά: Βερβενίκο ρέμαΧάρτης της Αχαΐας, Εκδόσεις Όραμα.Η περιοχή του ρου του Βερβενίκου στο χάρτη. topoguide.gr. Ανακτήθηκε: 30/07/2018.) είναι ένας μικρός ποταμός της Αχαΐας, ο οποίος αποτελεί τον πιο σημαντικόΤριανταφύλλου 1995, λήμμα Δερβενίκος. από τους παραπόταμους του Γλαύκου ποταμού.

 Περιγραφή 
 Η τοποθεσία και ο ρους του ποταμού 
Πηγάζει από τις δυτικές πλαγιές του σχεδόν κεντρικού τμήματος του Παναχαϊκού, σε υψόμετρο περίπου 1.550 μ., και εκβάλλει στον ποταμό Γλαύκο στην περιοχή του ορεινού Σουλίου, στη θέση που είναι κτισμένος ο οικισμός του Αη-Γιάννη Σουλίου. Πριν τη συμβολή του με τον Γλαύκο διέρχεται ανάντη των ορεινών οικισμών του Σουλίου: Προφήτης Ηλίας και Μιντζαίικα και κατάντη του οικισμού Κεφαλόβρυσο (Χαρμανταίικα)Αργυρόπουλος 2000, σελ. 107.. 

Ο ρους του είναι με κύρια διεύθυνση από ανατολικά προς τα δυτικά, ωστόσο, στην αρχική του πορεία και όσο αυτή σχηματίζεται με την ένωση πολλών μικρών ρεμάτων μέχρι και τα 1.200 μέτρα περίπου, ο κύριος ρους του κατευθύνεται νότια. Στις «πλευρές του Βερβενίκου» βρίσκονται οι εξής πηγές: η «Σαλαπαντούς», το «Σούρπι», του «Λιουγκάνη», του «Κεφαλόβρυσου» στα Χαρμανταίικα, του «Μαυρονερίου»Αργυρόπουλος 2000, σελ. 108.. Κοντά στον οικισμό του Αη-Γιάννη Σουλίου σχηματίζει μικρούς καταρράκτες. 

 Γενικά στοιχεία 
Η λεκάνη απορροής του είναι μεγέθους 11.000 στρεμμάτων και έχει μήκος που ανέρχεται σε 4 χλμΣτρούζας (2017), Συγκριτική μελέτη ηλεκτρομηχανικού εξοπλισμού, σελ. 27..

Πρόκειται για χείμαρρο που κατεβάζει πολλές φερτές ύλες στον Γλαύκο. Αυτό οφείλεται επειδή η κλίση του πυθμένα του είναι μεγάλη, όπως και τα πρανή, γεγονός που οδηγεί σε ορμητικές πλημμύρες με επακόλουθο τη μεταφορά φερτών υλικών μεγάλου μεγέθους.

 Ιστορικά στοιχεία 
Στην περιοχή του Βερβενίκου διατηρούσε παλιότερα αγρό η Μονή Γηροκομειού. Από τις 19/11/1970 λειτουργεί στον Βερβενίκο ηλεκτρικός σταθμός της ΔΕΗΕνυδρίς - Σταθμός: ΧΕΙΜΑΡΡΟΣ ΒΕΡΒΕΝΙΚΟΣ. hydroscope.gr. Ανακτήθηκε: 30/07/2018..

 Παραπομπές 

 Πηγές 
 Αργύριος Κων. Αργυρόπουλος, Σούλι Πατρών. Ιστορικές Αναδρομές. Εδώ που εκατοίκησαν οι Πρόγονοι Σουλιώτες, Πάτρα 2000, Δεύτερη Έκδοση.
 Αχαΐα, Χάρτης νομού και σχέδια πόλεων, περιηγητικός χάρτης, ταξιδιωτικός οδηγός. Χάρτης σε κλίμακα 1:100.000 συμβατός με GPS, Εκδόσεις Όραμα, Ραφήνα χ.χ. ISBN 978-960-448-606-9.
 Παναγιώτης Στρούζας, Συγκριτική μελέτη ηλεκτρομηχανικού εξοπλισμού. Τεχνικά χαρακτηριστικά και αναλύσεις κόστους μεταξύ τοπικών φραγμάτων στη Δυτική Ελλάδα, Πτυχιακή εργασία, Τ.Ε.Ι. Δυτικής Ελλάδας/Σχολή Τεχνολογικών Εφαρμογών/Τμήμα Μηχανολόγων Μηχανικών Τ.Ε., Πάτρα (Σεπτέμβριος) 2017. (αρχείο pdf)

 Βιβλιογραφία 




 Εξωτερικοί σύνδεσμοι 
 Η περιοχή του ρου του Βερβενίκου στο χάρτη. topoguide.gr. Ανακτήθηκε: 30/07/2018.

Κατηγορία:Ποταμοί της Αχαΐας
Κατηγορία:Σούλι Αχαΐας
Κατηγορία:Δήμος Πατρέων